Føniksreker

FØNIKSREKER

Ingredienser: 10 store rå reker 2eggehviter 60 g maismel eller maisenna Olje til fritering

// Saus // 4 tomater 1 ts sukker 1 ts sesamolje ½ salt

Fremgangsmåte: - Rens rekene og fjern eventuelt ryggstrengen, men la haleskallet sitte på. Skyll dem i kaldt vann og tørk dem godt. Legg dem på en fjel og slå dem flate med klubbe eller med et bredt knivblad. Dryss dem med salt. - Stivpisk eggehvitene og skjær inn maismelet til en røre. Tilsett om nødvendig noen dråper vann. - La oljen bli rykende varm i woken og demp varmen litt. Dypp hver reke i røren og la dem dekkes helt av røre. Friter rekene, 4 av gangen, i 1 1/2 minutt. Ta dem opp og la dem renne av. - Dypp tomatene i kokende vann i 8 sekunder, ta dem opp og flå dem. Finhakk fruktkjøttet og kast frøene. Wokstek fruktkjøttet mørt i en annen wok sammen med sukker, sesamolje og salt. - Varm opp frityroljen igjen og gi alle rekene et øyeblikk i oljen for å gjøre dem ekstra sprø. La dem renne av og legg dem i ring på et fat med tomatsausen i midten.